**ՀԻՄՆԱՎՈՐՈՒՄ**

**ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԱՐՄԱՎԻՐԻ ՄԱՐԶՊԵՏԱՐԱՆԻՆ ԱՐՏԱԲՅՈՒՋԵՏԱՅԻՆ ՀԱՇԻՎ ԲԱՑԵԼՈՒ ԹՈՒՅԼՏՎՈՒԹՅՈՒՆ ՏԱԼՈՒ ՄԱՍԻՆ**

**1.** **Անհրաժեշտությունը**

Նախագծի ընդունումը պայմանավորված է ՀՀ Արմավիրի մարզպետարանին արտաբյուջետային հաշիվ բացելու թույլտվություն տալու անհրաժեշտությամբ:

1. **Ընթացիկ իրավիճակը և խնդիրները**

ՀՀ Արմավիրի մարզպետարանի և Չեխիայի Հանրապետության դեսպանատան միջև կնքվել է պայմանագիր, որի շրջանակներում նախատեսվում է ՀՀ Արմավիրի մարզում իրականացնել <<Ավելի կանաչ Հայաստան, աղբի տեսակավորում>> թեմայով դասընթացներ և բնակչության շրջանում քարոզչության նպատակով նյութեր պատրաստել: Ծախսերի ֆինանսավորումն իրականացնելու է Չեխիայի Հանրապետությունը:

1. **Նախագծի մշակման գործընթացում ներգրավված ինստիտուտները և անձիք**

Նախագծի մշակումը իրականացրել է ՀՀ տարածքային կառավարման և զարգացման նախարարությունը։

**4. Ակնկալվող արդյունքը**

Նախագծի ընդունմամբ ՀՀ Արմավիրի մարզպետարանին կթույլատրվի բացել արտաբյուջետային հաշիվ և իրականացնել նախատեսված ծրագիրը:

**ՏԵՂԵԿԱՆՔ**

**Նախագծի ընդունման առնչությամբ ընդունվելիք այլ իրավական ակտերի նախագծերը կամ դրանց ընդունման անհրաժեշտության բացակայության մասին**

Հայաստանի Հանրապետության կառավարության որոշման նախագծի ընդունման առնչությամբ այլ իրավական ակտերում փոփոխություններ և /կամ լրացումներ կատարելու անհրաժեշտություն չկա:

**Տ Ե Ղ Ե Կ Ա Ն Ք**

**Իրավական ակտն ընդունելու կապակցությամբ պետական բյուջեում կամ տեղական ինքնակառավարման մարմինների բյուջեներում ծախսերի և եկամուտների էական ավելացումների կամ նվազեցումների մասին**

Հայաստանի Հանրապետության կառավարության որոշման նախագծի ընդունման կապակցությամբ Հայաստանի Հանրապետության պետական բյուջեում ծախսերի և եկամուտների էական ավելացումներ կամ նվազեցումներ չեն սպասվում: